Tallinna Laste Tugikeskus kutsub politseinikke, prokuröre, advokaate ja kohtunikke perevägivalla teemalisele koolitusele.

Koolitus toimub rahvusvahelise projekti Putting Victims First! (http://www.lastetugi.ee/index.php/projektid) raames.
Koolitus toimub Tallinnas 24.-26. septembril 2013.a.
Täpse koolituskava edastame kui projekti juhtpartnerid ning koolitaja need paika saavad.
Koolituse fookuses on perevägivalla ohvrite toetamine juriidilises süsteemis ja menetluspraktikas ning teisese ohvristamise vältimine.
Koolituse kaks esimest päeva on suunatud juriidilistele töötajatele ja politseinikele (kokku ca 40inimest).
Kolmandal päeval liituvad ka sotsiaal- ja ohvriabitöötajad, psühholoogid jt. spetsialistid, kes puutuvad oma töös kokku perevägivalla ohvrite psühholoogilise või
sotsiaalse abistamisega (ca 15 inimest) ning kes on eelnevalt läbinud sama projekti raames 6-e päevase perevägivalla teemalise koolituse.
Koolituse läbiviijaks on Hispaania koolitaja Mr. José L. Diego Valencia Politseiosakonnast (Web:http://www.policialocalvalencia.es/21379_PLV_15_Nuevos_proyectos_EN.htm English Campus:https://campuswebpol.webpol.info/
Koolituse töökeelteks on hispaania- ja eesti keel, kasutatakse sünkroontõlget.
Koolitusele registreerimiseks palun ühendust võtta Irje Tammelehega -irje.tammeleht@lastetugi.ee, kes tegeleb eelregistreerimisega ning saadab täiendavat infot.
Koolitusel osalemine on tasuta. Koolituse, majutuse ja toitlustusega seotud kulud kaetakse projekti rahastaja, Euroopa Komisjoni poolt (European Commission specific program “Criminal Justice”).

Heade soovidega ning suhtlemiseni,
Irje Tammeleht
Tallinna Laste Tugikeskus
Projekti „Putting Victims First!“ Eesti projektijuht
www.lastetugi.ee
irje.tammeleht@lastetugi.ee